**8. Irodalom - ÉV VÉGI PROJEKTVIZSGA**

**2015. június 12. 9 óra 8.-os kisiskola**

**A vizsga részei:**

1. Projektmunka - A vizsgaidőszakban kell elkészíteni
2. Epochavers - az 5 közül az egyik kisorsolt epochavers felmondása!
3. Kb. 10 perces projektbeszámoló - A vizsga során kell előadni!

**A vizsga menete:**

Az alábbi témák közül egyet kell kiválasztani, otthon elkészíteni, majd a vizsgára a kész, megvalósított munkát elhozni.

A vizsga a prezentáció, melynek során az elkészült művet kell bemutatni (az alapkoncepciót, a vizsgatéma kialakulásának folyamatát, a munkafolyamatot, benne a nehézségeket és a szép megvalósulásokat; a bevezető, elméleti hátteret rögzítő „tanulmány” tartalmát, és az elkészült műveket).

**A projektmunka:**

Munkád készítésekor figyelj a címadástól a (számodra) logikus elrendezésen át a tördelés, kidolgozottság megfelelő mértékére, minőségére, a végső forma kialakítására!

Készíts feladattervet, ötletlistát, és munkanaplót (mikor, mivel, mennyi időt foglalkoztál)!

**Értékelés:** projekt: 50 pont bemutató: 30 pont nyelvi minőség: 20 pont = **ÖSSZ: 100 p**

Budapest, 2015. június 5. Jó munkát, sok sikert!

Juhász Iván (juhasz.ivan@gmail.com) és Tóthné Barcs Ágnes (barcsagnes2@gmail.com)

**Választható témák:**

1. *Az egész műre kiterjedő jelmez- és díszlettervek a Szentivánéji álom c. drámához.*

Feladat: Készíts rajzokat a főbb szereplőkről, min. 5-6 darabot, és három helyszínről, amelyeken megjelennek a terveid. Fontos, hogy minden kép mellett legyen szöveges leírás az adott szereplő jelleméről vagy a jelenet magyarázatához. Prezentációd során avasd be a hallgatóságot a műhelymunka titkaiba!

1. *Költészeti est összeállítása* 15-20 percben, melynek címe: *Szerelem, szerelem...*

Feladat: Állítsd össze egy minimum 25 versből álló műsor forgatókönyvét. Tervezd meg, hogy milyen alkalomból, milyen közönségnek készül. Fontos, hogy fogalmazz meg egy bevezető szöveget, amelyben a koncepciót, tematikát, a válogatást ismerteted, s ami a nézőknek, hallgatóknak közvetlenül szól. Maga a prezentáció a bevezető beszéd és 3-4 mű művészi előadása.

1. *Oknyomozó riport írása* - *Gogol: Az orr* vagy *Lázár Ervin: A bajnok* c. novella alapján.

Feladat: Nézz utána az oknyomozó riport követelményeinek, a mű által festett világ hátterének, környezetének! A mű világára támaszkodva dolgozz, de saját ötletekkel is kiegészítheted munkád.

A projekt terjedelme 3-5 oldalas írásmű, a prezentáció a "nyomozás"-ról szóló kutatás beszámolója.

1. *Elbeszélő fotó-képregény írása-rajzolása*.

Feladat: Készíts egy olyan rajzos-szöveges munkát, ahol a változó táj meghatározója az eseményeknek. Terjedelem 7-10 oldal, 5-6 kép oldalanként. Az elképzelt történet feleljen meg az elbeszélő művek szerkezetének, a fotók pedig tartalmazzanak a tájról hangulati és jelképes elemeket! A prezentáció a bemutatás és a magyarázat az elkészülési folyamatról.

5. *Képeskönyv készítése* - tanult epochaversek illusztrálása.

Feladat: Készíts egy 8-10 oldalas antológiát, amelynek tartalmaznia kell egy bevezetőt arról, milyen fő gondolat(ok) alapján állítottad össsze a kötete, mi alapján alakítottad ki a versek sorrendjét. Írj minden vers mellé minimum 10-15 mondatos magyarázatot, amelyben kifejted viszonyod az adott vershez vagy alkotóhoz vagy a benne talált hangulathoz. Állíts össze egy egyedi kislexikont a szerzők általad legfontosabbnak ítélt életrajzi adataival. Tüntesd fel az adatok, források lelőhelyét (bibliográfia).